Shavkat Mirziyoyev Buxoro shahridagi 54-maktabgacha ta’lim muassasasida boʻldi

16.02.2018
Prezidentimizning 2016-yil 29-dekabrdagi “2017-2021 yillarda maktabgacha ta’lim tizimini yanada takomillashtirish chora-tadbirlari toʻgʻrisida”gi qarori ijrosi doirasida Buxoro viloyatida ham izchil ishlar amalga oshirilmoqda. Bolalar bogʻchalarining moddiy-texnik bazasi mustahkamlanib, yangilari barpo etilmoqda. Bugungi kunda Buxoro viloyatida 343 ta maktabgacha ta’lim muassasasi faoliyat koʻrsatmoqda.
54-maktabgacha ta’lim muvssasasi 280 oʻringa moʻljallangan. Bogʻcha binosi oʻtgan yili kapital rekonstruksiya qilinib, zamonaviy jihozlangan. Bu yerda 31 nafar pedagog va tarbiyachi bolalarga gʻamxoʻrlik koʻrsatib kelmoqda.
Davlatimiz rahbari bogʻchada bolalarga yaratilgan sharoitlar bilan tanishdi, xodimlar bilan muloqot qildi.
Bogʻchada tajriba tariqasida tashkil etilgan qisqa muddatli boshlangʻich rivojlantirish markazi faoliyati haqida ma’lumot berildi.
Shavkat Mirziyoyev maktabgacha ta’limning uslubiyatini takomillashtirish, malakali tarbiyachilar tayyorlash boʻyichа koʻrsatmalar berdi.